আইন মোতাবেক কারখানা বন্ধ হয়ে গেলে যে জমি সরকারের হাতেই ন্যস্ত হওয়ার কথা৷ ১৯৫৩ সালের ভূমি সংস্কার আইনের ৬ (৩) ধারার যুক্তি তুলে এক শ্রেণির সরকারি আধিকারিক ও প্রোমোটারের যোগসাজশে জমির চরিত্র বদল প্রক্রিয়ার তীব্র বিরোধিতা করা হয় শ্রমিক ইউনয়নের পক্ষ থেকে৷ সে সময় শ্রমিক ইউনিয়ন ও নাগরিক সমাজ অভিনব &lsquo;আইন মানো&rsquo; আন্দোলন গড়ে তুলে ২০১১ সালের জানুয়ারিতে বেলুড় বাজারে ব্লক ভূমি রাজস্ব বিভাগের দপ্তর ঘেরাও করে বিক্ষোভ দেখায়৷ শেষমেশ সরকারি সিদ্ধান্তে ওই জমির চরিত্র বদলের নির্দেশ প্রত্যাহার করে বন্ধ কারখানার জমি ভূমি সংস্কার আইনের ৬ (৩) ধারায় ফের সরকারকে ন্যস্ত করার নির্দেশ দেন হাওড়ার জেলা ভূমি আধিকারিক৷ ২০১৫-র মার্চে আনুষ্ঠানিক ভাবে ওই জমির দখল নেয় রাজ্য সরকার৷ ইন্দো-জাপান স্টিলস লিমিটড এমপ্লয়িজ ইউনিয়নের সম্পাদক ফণী ভট্টাচার্য বলেন, &lsquo;রাজ্য সরকার ওই জমি হাসপাতাল সম্প্রসারণের জন্য শ্রমজীবীর কর্তৃপক্ষ হাতে তুলে দিলে ন্যায্য দাম মিটিয়ে দেওয়া হবে৷ গণ-উদ্যোগেই প্রয়োজনীয় অর্থ সংগ্রহ করব আমরা৷&rsquo; সম্প্রতি বালিতে এক নাগরিক কনভেনশনের আয়োজন করেছিল শ্রমজীবী হাসপাতাল সহযোগী মঞ্চ৷ সেখানে বন্ধ ইন্দো-জাপানের জমি বেহাত হওয়া আটকাতে রাজ্য সরকারের আরও সক্রিয়তার পাশাপাশি প্রোমোটার চক্রের বিরুদ্ধে ঐক্যবদ্ধ আন্দোলন গড়ে তোলারও ডাক দেওয়া হয়৷ জখম শিশু: ক্রেশে গিয়ে সেখান থেকে পড়ে মাথায় চোট পেল দেড় বছরের শিশু৷ বুধবার ঘটনাটি ঘটেছে দমদমে৷ শিশুটিকে হাসপাতালে ভর্তি করা হয়েছে৷ ক্রেশের বিরুদ্ধে শিশুর বাবা অমিত দত্ত দমদম থানায় লিখিত অভিযোগে দাবি করেন, তাঁর সন্তানকে মারধর করা হয়েছে৷ ক্রেশ কর্তৃপক্ষ যদিও দাবি করে এটি দুর্ঘটনা৷ তদন্ত শুরু হয়েছে৷